

**Nr. 1816 din 13.06.2025 Inițiator**

(nu produce efecte juridice)\*

**p.PRIMAR,**

**VICEPRIMAR,**

**KOVÁCS MIHÁLY LEVENTE**

**REFERAT DE APROBARE**

**privind actualizarea indicatorilor tehnico economici pentru obiectivul de investitii: „Proiectarea unui padoc savana africană, aferent clădirii C11 și a indicatorilor tehnico-economici, conform Anexei 1”.**

***aprobat prin HCLM nr.187 / 25.05.2023***

**Actualizarea se face în baza următoarelor reglementări:**

* art. 44, alin (1), art. 45, alin. (1) din Legea nr. 273 din 29 iunie 2006 privind finanțele publice locale, cu modificările și completările ulterioare;
* art. 59 din Legea nr. 24/2000 privind normele de tehnică legislativă pentru elaborarea actelor normative, republicată, cu modificările și completările ulterioare;
* HG nr. 907/2016 privind etapele de elaborare și conținutul-cadru al documentațiilor tehnico-economice aferente obiectivelor/proiectelor de investiții finanțate din fonduri publice, cu modificările și completările ulterioare;

**Justificarea actualizării:**

Prin HCLM nr. 187 din 25 mai 2023 s-a aprobat Studiului de Fezabilitate aferent obiectivului de insvestiții „Proiectarea unui padoc savana africană, aferent clădirii C11 și a indicatorilor tehnico-economici, conform Anexei 1” .

Necesitatea actualizării indicatorilor valorici pentru obiectivul de investiții ”Proiectarea unui padoc savana africană, aferent clădirii C11 și a indicatorilor tehnico-economici, conform Anexei 1”, aprobat prin HCLM nr.187/25.05.2023 derivă din evoluțiile survenite între momentul elaborării și aprobării Studiului de Fezabilitate și situația actuală de pe piață, precum și din revizuirea elementelor tehnico-economice inițiale.

Mai precis, actualizarea se impune din următoarele motive generale:

* **Trecerea unui interval semnificativ de timp de la elaborarea devizului general** anexat Studiului de Fezabilitate, în contextul în care dinamica prețurilor din sectorul construcțiilor a condus la variații considerabile ale costurilor materialelor, echipamentelor și manoperei.
* **Necesitatea corelării valorii estimate a investiției cu realitățile economice actuale**, în scopul asigurării unei finanțări adecvate și a unei planificări bugetare realiste în etapa următoare de proiectare și execuție.
* **Alinierea devizului general la nivelurile actuale de prețuri** practicate în cadrul contractelor de lucrări publice similare, astfel încât să se evite subestimarea valorii investiției și riscurile aferente sub finanțării acesteia.
* **Respectarea prevederilor HG.1116 din 16 noiembrie 2023 pentru modificarea și completarea HG 907/2016 privind etapele de elaborare și conținutul-cadru al documentațiilor tehnico-economice aferente obiectivelor/proiectelor de investiții finanșate din fonduri publice-modificare care impune aplicarea unei marje de buget și constituirea rezervei de implementare pentru ajustarea de preț(constituirea capitolului 7 din Devizul General).**

### **Date tehnico-economice actualizate**

În urma reevaluării studiului de fezabilitate și a devizului general, indicatorii valorici actualizați ai obiectivului de investiții sunt următorii:

* **Valoare totală inițială: 833.983,81 (inclusiv TVA), din care C+ M (conform documentației aprobate anterior):** 757.310,28 lei (inclusiv TVA);
* **Valoare totală actualizată: 1.070.196,75 lei (inclusiv TVA), din care C+ M (conform devizului general revizuit):** 947.835 lei (inclusiv TVA).

**Surse de finanțare:**

* Buget local: 1.071.000 lei

**Concluzii**

Întrucât actualizarea indicatorilor valorici este justificată din punct de vedere tehnic și economic, se propune aprobarea acestora în forma prezentată în documentația anexată.

**DIRECTOR A.G.Z.P.C.**

**Szánthó János Csaba**

\*Actele administrative sunt hotărârile de Consiliu local care intră în vigoare şi produc efecte juridice după îndeplinirea condiţiilor prevăzute de art. 129, art. 139 din O.U.G. nr. 57/2019 privind Codul Administrativ